*Tulkojums*

**Latvijas Republikas Izglītības un zinānes minsitrijas**

**un**

**Vācijas Federatīvās Republikas Federālās Izglītības un pētniecības minsitrijas**

**nodomu deklarācija**

**par**

**sadarbību profesionālās izglītības un apmācības jomā**

Latvijas Republikas Izglītības un zinātnes ministrija un Vācijas Federatīvās Republikas Federālā Izglītības un pētniecības ministrija, turpmāk tekstā sauktas “Puses”,

**piekrīt,**

ka patreizējās norises attiecībās starp abām valstīm profesionālās izglītības un apmācības jomā ir pierādījušas izglītības nozīmi divpusējām attiecībām un savstarpējās draudzības stiprināšanai, tās tādējādi ir ieinteresētas nostiprināt un paplašināt šobrīd notiekošo sadarbību;

ka abas valstis atzīst profesionālās izglītības un apmācības nozīmi kā galveno faktoru sociāli ekonomiskajai attīstībai un sociālajam progresam kopumā un vēlas apliecināt savu interesi turpināt veicināt profesionālo izglītību un apmācību, pamatojoties uz darbā īstenotu mācīšanos, lai nodrošinātu ātru un atbilstošu pāreju uz darba dzīvi;

ka ciešākai sadarbībai starp šīm divām valstīm profesionālajā izglītībā un apmācībā vajadzētu vairot zināšanas par abu valdību politiku, sistēmām un pasākumiem, veicināt modeļu un metožu apmaiņu, labās prakses un pieredzes izplatīšanu, līdzekļu un pētījumu attīstību kopīgu interešu jomās;

ka to interesēs ir veicināt sadarību profesionālajā izglītībā un apmācībā, lai kopumā veicinātu mobilitāti, atvieglojot pieredzes iegūšanu partnervalstī vai citā tautsaimniecības nozarē, lai organizētu un rīkotu konferences, seminārus, kursus vai citus pasākumus, kas dod iespēju risināt abas Puses interesējošus jautājumus;

Ņemot vērā šos apsvērumus, Puses plāno sadarboties atbilstoši to kompetencei un pamatojoties uz savstarpējības principu un kopīgu labumu.

**1. Sadarbība profesionālajā izglītībā un apmācībā**

Puses apliecina savu nodomu atbalstīt šādus pasākumus:

* + Organizēt pasākumus, kuru mērķis ir apmainīties ar informāciju un dokumentiem, kas sniedz ieguldījumu, lai uzlabotu zināšanas par profesionālās izglītības un apmācības sistēmām un struktūrām abās valstīs un veiktu salīdzinošu analīzi.
  + Sekmēt kontaktus starp ekspertiem un iesaistītajām personām profesionālās izglītības un apmācības jomā abās valstīs, lai ar sanāksmju, īpašu semināru, mācību vizīšu starpniecību veicinātu metožu un labās prakses apmaiņu, veidojot un plānojot mācību kursus. Tam būtu nepieciešams nosaukt kompetentās kontaktpersonas abās valstīs visiem iniciatīvu veidiem.
  + Veicināt praktikantu un izglītojamo mobilitāti darbā īstenotas mācīšanās mērķiem otrā valstī, pirmkārt, Eiropas programmu ietvaros. Tas ietver informācijas struktūru izmantošanu, tostarp nacionālā un reģionālā līmenī.
  + Sekmēt mācībspēku kontaktus un apmaiņu abās valstīs, vai nu Eiropas programmu ietvaros vai arī izmantojot vizītes uz profesionālajām skolām un uzņēmumiem.
  + Veicināt kontaktus un apmaiņu starp atbildīgajiem uzņēmumu dalībniekiem abās valstīs, kuri sadarbojas profesionālās izglītības jomā.
  + Atbalstīt koordināciju starp ieinteresētajām peronām uzņēmumos, tirdzniecības kamerās, izglītības pārvaldes iestādēs un valsts struktūrās abās valstīs.
  + attīstīt iespējamas sadarbības formas starp Latvijas un Vācijas uzņēmumiem, kuri ir iesaistīti darbā īstenotā mācīšanās (cita starpā, duālās profesionālās izglītības elementu ieviešanai pilotprojektu veidā Latvijā).

**2. Amata vietas finansēšana Vācijas-Baltijas Tirdzniecības kamera Igaunijā, Latvijā un Lietuvā (AHK), Rīgas birojā**

Vācijas Federatīvās Republikas Federālā Izglītības un pētniecības minsitrija plāno nodrošināt finansējumu vienai amata vietai trīs gadu laikposmā. Šis amats tiek izveidots Vācijas-Baltijas Tirdzniecības kamera Igaunijā, Latvijā un Lietuvā (AHK), Rīgas birojā, lai īpaši atbalstītu pilotprojektus duālās profesionālās izglītības un apmācī bas elementu ieviešanai:

* labās prakses piemēru identificēšana;
* atbalsts attiecīgām ieinteresētajām personām;
* kontaktu veidošan starp Latvijas un Vācijas uzņēmumiem un izglītības nodrošinātājiem;
* savstarpēja pieredzes apmaiņa par kvalitātes standartu attīstību;
* savstarpēja pieredzes apmaiņa par pilotprojektu finansēšanu un atbalsta sniegšana līdzekļu piesaistei;
* mārketinga un kominikācijas pasākumi;
* mobilitātes pasākumi.

**3. Pasākumu un aktivitāšu ietvars**

Pasākumu un aktivitāšu ietvars saskaņā ar šo Nodomu deklarāciju būs šāds:

* Ierosināto pasākumu izstrāde ietver tādu instrumentu izmantošanu, kas tiek uzskatīti par nepieciešamiem un kurus koordinē abas Puses.
* Visas aktivitātes, kas tiek īstenotas šīs Nodomu deklarācijas ietvaros finansēs Puses tām pieejamo budžeta līdzekļu ietvaros un citas publiskā un privātā sektora juridiskās personas, kuras var piedalīties aktivitātēs, saskaņā ar tiesību aktiem, kas attiecas uz šo jomu. Prioritāte tiks dota Eiropas finansējuma izmantošanas iespējai.
* Šo Nodomu deklarāciju sākotnēji ir paredzēts pimērot trīs gadus no tās parakstīšanas dienas. Tās piemērošanu var pagarināt.
* Jebkura no Pusēm var izbeigt sadarbību, rakstiski informējot otru.
* Abas Puses uzskata, ka priekšlaicīga šīs Nodomu deklarācijas ietvaros īstenotās sadarbības pārtraukšana nenovērsīs to divpusējās sadarbības pasākumu izpildi, kuri tika uzsākti tās piemērošanas periodā.

Parakstīts Rīgā 2013.gada \_\_\_\_.jūlijā divos oriģināleksemplāros angļu valodā.

|  |  |
| --- | --- |
| Latvijas Republikas Izglītības un zinātnes ministrijas valdības vārdā | Vācijas Federatīvās Republikas Federālās  Izglītības un pētniecības ministrijas  valdības vārdā |

01.07.2013 9:00

682

A.Vahere-Abražune

anita.vahere@izm.gov.lv